Paavo Väyrynen on luopunut perustamansa Kansalaispuolueen puheenjohtajuudesta ja pyrkii tasavallan presidentiksi. Väyrynen on antanut kannattajilleen suostumuksen ryhtyä keräämään kannattajakortteja valitsijayhdistyksen muodostamiseksi vuoden 2018 presidentinvaaleja varten.

Valitsijayhdistyksen on määrä muodostua 6.12., jos tarvittava määrä kortteja saadaan kerätyksi.

Jos Väyrynen ei tule valituksi tasavallan presidentin tehtävään, on hän Kansalaispuolueen ehdokkaana seuraavaksi pääministeriksi.

Virallisesti ehdokkaiksi vuoden 2018 presidentinvaaleihin on nyt asetettu vihreiden Pekka Haavisto, vasemmistoliiton Merja Kyllönen, ruotsalaisen kansanpuolueen Nils Torvalds ja keskustan Matti Vanhanen. Myös tasavallan presidentti Sauli Niinistö tavoittelee jatkokautta valitsijayhdistyksen kautta.

SDP äänestää presidenttiehdokkaastaan elokuun jäsenäänestyksessä.